|  |  |
| --- | --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU O NACRTU PRAVILNIKA O DODJELI POTPORE ZA POTICANJE PROIZVODNJE ZAGORSKIH MLINACA KRAPINSKO-ZAGORSKE ŽUPANIJE U 2021. GODINI** | |
| **Naziv dokumenta** | Nacrt Pravilnika o dodjeli potpore za poticanje proizvodnje Zagorskih mlinaca Krapinsko-zagorske županije u 2021. godini |
| **Stvaratelj dokumenta, tijelo koje je provelo savjetovanje** | Upravni za gospodarstvo, poljoprivredu, turizam, promet i komunalnu infrastrukturu |
| **Svrha dokumenta** | Nacrt Pravilnika o dodjeli potpore za poticanje proizvodnje Zagorskih mlinaca u 2021. godini ima za cilj dodjelu potpora kojima će se potaknuti proizvodnja Zagorskih mlinaca te povećati njihova konkurentnost i vidljivost na tržištu. Nacrtom Pravilnika utvrđuje se iznos sredstava, način, uvjeti i kriteriji dodjele potpore usklađenim sUredbom Komisije (EU) br. 1407/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore ( SL L 352 od 24 . prosinca 2013) i Uredbom Komisije (EU) 2020/972 od 02. srpnja 2020. o izmijeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014. u pogledu njezina produljenja i odgovarajućih prilagodbi (SL L215/3, 07 srpnja 2020.) u daljnjem tekstu (Uredba 1407/2013). |
| **Radno tijelo za izradu Nacrta** | mr. Sanja Mihovilić, dipl.ing., pročelnica Upravnog odjela za gospodarstvo, poljoprivredu, turizam, promet i komunalnu infrastrukturu,  Tihana Husak, dipl.iur., viša savjetnica za pravne poslove,  Snježana Murr, dipl.ing.agr., savjetnica za poljoprivredu. |
| **Internetska stranica na kojoj je bio objavljen javni poziv** | [www.kzz.hr](http://www.kzz.hr) – internetska stranica Krapinsko-zagorske županije |
| Internetsko savjetovanje sa zainteresiranom javnošću trajalo je od 03. svibnja do 07. svibnja 2021. godine |
| **Predstavnici zainteresirane javnosti koji su dostavili svoja očitovanja** | Anonimni podnositelj  Anonimni podnositelji  Anonimni podnositelj |
| **Prihvaćene/neprihvaćene primjedbe** | Objedinjene su u priloženom Savjetovanju sa zainteresiranom javnošću |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**KRAPINSKO-ZAGORSKA ŽUPANIJA**

**Upravni odjel za gospodarstvo, poljoprivredu,**

**turizam, promet i komunalnu infrastrukturu**

|  |
| --- |
| **SAVJETOVANJE SA ZAINTERESIRANOM JAVNOŠĆU** |
| ***Nacrt Pravilnika o dodjeli potpore za poticanje proizvodnje Zagorskih mlinaca Krapinsko-zagorske županije u 2021. godini*** |
| *Krapinsko-zagorska županija objavljuje objedinjene primjedbe zaprimljene od strane predstavnika zainteresirane javnosti koji su dostavili primjedbe na Nacrt Pravilnika o dodjeli potpore za poticanje proizvodnje Zagorskih mlinaca Krapinsko-zagorske županije u 2021. godini u razdoblju od 03. svibnja do 07. svibnja 2021. godine.* |

|  |  |  |  |  |
| --- | --- | --- | --- | --- |
| **Red.**  **br.** | **Naziv dionika**  **(pojedinac, organizacija, institucija)** | **Članak na**  **koji se**  **odnosi primjedba/**  **prijedlog** | **Tekst primjedbe / prijedloga** | **Razlog prihvaćanja/**  **neprihvaćanja primjedbe ili prijedloga** |
| **1.** | **Anonimni prijavitelj** | Članak 6. stavak 2., alineja a) | Načelno je istaknuta primjedba da ako se Pravilnik zove „za dodjelu potpore **za poticanje proizvodnje** zagorskih mlinaca“ misli se da je područje proizvodnje zagorskih mlinaca **prošireno,** kako je utvrđeno u članku 3. stavku 1., alineja c) i ne bi trebao biti ograničen na tvrtke, obrte i ostale subjekte s isključivim sjedištem na području Krapinsko-zagorske županije. | **Ne prihvaća se.**  Krapinsko-zagorska županija ima za cilj na tržište ponuditi veće količine „Zagorskih mlinca“ koji na ambalaži nose znak Zaštićene**oznake zemljopisnog podrijetla „Zagorski mlinci“.**  **Nacrt predloženog akta je usmjeren na dodjelu bespovratne potpore za certificirane proizvođače Zagorskih mlinaca koji imaju isključivo sjedište na području Krapinsko-zagorske županije.** |
| **2.** | **Anonimni podnositelj** | Članak 5. | Ovaj natječaj izlazi u trenutku kada je teže nego ikad proizvoditi certificirane Zagorske mlince te za njih pronaći poziciju na policama trgovačkih lanaca, a samim time i na stolovima krajnjih kupaca. Tržište je preplavljeno jeftinim strojno rađenim mlincima kao i jeftinim strojno rađenim kopijama Zagorskih mlinaca. Suočeni s takvom nelojalnom konkurencijom, prave Zagorske mlince koji su ručno proizvedeni i rađeni po Specifikaciji, prisiljeni smo prodavati čak i bez zarade, samo da uspiju ostati na policama.  Naša skupina proizvođača ne želi diskriminirati nikog od kolega koji pošteno rade i proizvode Zagorske mlinice prema Specifikaciji proizvoda Zagorski mlinci, no smatramo kako je nužno napraviti distinkciju između proizvođača i to najviše na temelju proizvedene količine Zagorskih mlinaca, kako bi raspodjela županijskog poticaja bila „fer“ i stvarno potaknula povećanje proizvodnje Zagorskih mlinaca i njihovu zastupljenost na tržištu. Kako bi bolje razumjeli situaciju moramo napomenuti kako se certificirani proizvođač Zagorskih mlinaca i samim time i subjekt prihvatljiv za poticaj može postati s proizvodnjom 1 kg Zagorskih mlinaca godišnje. Naravno, smatramo kako cilj ne bi trebao biti da se jednakim iznosom potiču proizvođači koji godišnje proizvedu 500 kg Zagorskih mlinaca i onih koji ih proizvode 50.000,00 kg.  Razlozi zašto tako smatramo su:   1. Troškovi ulaganja koja ima proizvođač koji proizvodi 50.000,00 kg mlinaca nisu isti kao i ulaganja proizvođača koji proizvodi 500 kg, 2. Doprinos proizvođača promociji i zastupljenosti Zagorskih mlinaca i promociji Krapinsko-zagorske županije nije isti u slučaju manjeg i većeg proizvođača, 3. Broj ljudi koji se zapošljava u manjoj i većoj proizvodnji naravno nije jednak, a samim time ni doprinos ostvarenju ciljeva Krapinsko-zagorske županije u rješavanju problema nezaposlenosti.   Nastavno na rečeno, naš je prijedlog da se sredstva koja se dodjeljuju na natječaju podijele u dvije skupine te da iznos potencijalno ostvarive potpore ovisi direktno o količini Zagorskih mlinaca sastavljenih na tržište u periodu od godinu dana.  Naš prijedlog podijeliti dostupna sredstva ovako:   1. Skupina- proizvođači s plasmanom Zagorskih mlinaca od 0 do 10 tona godišnje:  * Minimalni poticaj 20.000,00 kuna, a maksimalni poticaj 30.000,00 kuna  1. Skupina-proizvođači s plasmanom Zagorskih mlinaca s više od 10 t godišnje:  * Minimalni poticaj 60.000,00 kuna, a maksimalni poticaj 80.000,00 kuna.   Količinu plasmana zagorskih mlinaca na tržište može se i treba utvrditi isključivo na temelju obrasca OB-5, čija se točnost i istinitost lako provjerava. | **Prihvaća se.** |
| **3.** | **Anonimni podnositelj** | Članak 12.,  red.br.2 | Primjedba se odnosi na članak 12. Nacrta Pravilnika, Kriterij bodovanja za dodjelu potpore za poticanje Zagorskih mlinaca Krapinsko-zagorske županije. Smatramo da kriterij pod rednim brojem 2.; broj zaposlenih u mikro, malom i srednjem poduzeću (obrti i trgovačka društva) nije relevantna za dodjelu potpore, odnosno da navedeni kriterij ne mora nužno biti u izravnoj vezi da proizvodnjom Zagorskih mlinaca koju određeni subjekt obavlja. Primjerice, poslovni subjekt može zapošljavati 10 djelatnika, od kojih samo dvoje može biti raspoređeno na poslove proizvodnje zagorskih mlinaca, dok se ostali u tvrtki mogu baviti sasvim drugom djelatnošću koja ne doprinosi samoj proizvodnji ili plasmanu Zagorskih mlinaca. S obzirom da je teško ili nemoguće dokazati koliko zaposlenih djelatnika u jednoj tvrtki zaista radi na poslovima povezanim s proizvodnjom Zagorskih mlinaca, smatramo da ovaj kriterij treba izbrisati iz sustava bodovanja. | **Ne prihvaća se.**  Kriterij bodovanja prema broju zaposlenih u mikro, malom i srednjem poduzeću (obrti i trgovačka društva) ostaje. |
|  |  | Članka 12.  red. br.4. | Predlažemo da se veći naglasak stavi na količinu Zagorskih mlinaca koje subjekt stavlja na tržište što je dokazivo obrascem OB-5 koji je sastavni dio dokumentacije kod prijave na natječaj. | **Prihvaća se.** |
|  |  | Članak 12. | Predlaže se da se boduje vremenski period koliko je određena tvrtka nositelj certifikata proizvoda Zagorskih mlinaca. | **Ne prihvaća se.**  Svi podnosioci prijave koji su certificirani proizvođači Zagorskih mlinaca imaju jednake uvjete temeljem dužine trajanja certifikacije tako da se ovaj kriterij bodovanja neće primijeniti. |